**ZAPISNIK SA 12. SJEDNICE GOSPODARSKOG VIJEĆA GRADA PLETERNICE**

**Datum održavanja:** 17.12.2021.

**Vrijeme**: 10:00-13:00

**Mjesto održavanja**: Interpretacijski centar Terra Panonica

**Prisutni**: članovi gospodarskog vijeća, prema potpisnoj listi u prilogu, gradonačelnica grada Pleternice, gđa Marija Šarić, zamjenik gradonačelnice gdin Domagoj Katić, gospodarstvenici s područja Grada Pleternice

**Tijek:**

Sjednicu, tj. prigodni susret gospodarstvenika na koncu poslovne godine otvorila je Marija Šarić, predsjednica Gospodarskog vijeća te pozdravila prisutne, posebno članove Gospodarskog vijeća.

Prezentirani su projekti Grada Pleternice i potpore poduzetništvu te usporedni broj poduzetnika/obrtnika u 2021. u odnosu na 2020.:

Broj obrtnika na dan 31.12.2020. – 152

Broj poduzetnika na dan 31.12.2020. – 105

Broj obrtnika na dan 12/2021– 162

Broj poduzetnika na dan 12/2021- 116

Temeljem obrade statističkih podataka vidljiv je porast broja obrtnika za 6,17 % te porast broja poduzetnik 9,48 %. Isto je rezultat, između ostaloga, i mjera koje je podržalo Gospodarsko vijeće na 10. sjednici, kao što su: otpis komunalne naknade, porezan na korištenja javnih površina te besplatna izrada zahtjeva za zajmove za određeni period Covid pandemije u 2020. te dodatno ukidanje prireza u 2021. te potpore dodijeljene u 2021. kroz Program razvoja gospodarstva Grada Pleternice.

Također su prezentirane mogućnosti koje donose natječaji financirani bespovratnim sredstvima EU, gdje sredstva moraju imati naglasak na digitalni i zeleni razvoj. Osim navedenog, istaknuta je potpora za Panonsku Hrvatsku koja je povećana za 25% u odnosu na prethodno razdoblje. Svim gospodarstvenicima ponuđena je podrška Poduzetničkog centra Pleternica koji je osnovan upravno s ciljem da postane potporni stup razvoju gospodarstva.

Sjednica Gospodarskog vijeća završila je u 13:00 prigodnim druženjem prisutnih.